Aussies, Kiwi’s en SA straks in stryd om WB | Netwerk24
Amerika en Nederland vroeër vanjaar in die eindstryd van die Wêreldbeker-toernooi in Lyon in aksie. Amerika het met 2-0 gewen.Foto: Getty Images
Dié twee lande se regerings het dié bod vir die 2023-toernooi goedgekeur en hulle sal na verwagting in ’n stryd met Suid-Afrika, Japan, Argentinië, Brasilië en Colombia gewikkel wees om gasheerstatus te bekom.
Altesame 24 spanne het aan vanjaar se WB-toernooi in Frankryk deelgeneem en dié skouspel het rekords vir bywoning laat spat en ongekende TV-gehore gelok.
Danksy dié sukses het die Internasionale Sokkerfederasie (Fifa) besluit om die 2023-toernooi na 32 spanne uit te brei.
Australië het vroeër, danksy regeringshulp van bykans R450 miljoen, ’n bod ingedien om die WB-sokkertoernooi vir mans in 2022 aan te bied. Die Aussies het egter net een stem op hul verenig en die bod is uiteindelik op omstrede wyse aan Katar toegeken.
Suid-Afrika is vanjaar reeds as die gasheer aangewys vir die WB-sewestoernooi in 2022 en netbal se WB-toernooi in 2023. Dít, asook sy suksesvolle aanbieding van die mans se toernooi in 2010, sal van hom ’n sterk kandidaat maak indien hy wel besluit om sy naam in die hoed te gooi. – Reuters, Sportredaksie
Meer oor: Australie | Nieu-Seeland | Gasheer | Sokker | Bod
Salah sê hy sal wel na Rusland reis